For anden gang har tyve natten til torsdag forsøgt sig med at skyde sig vej ind i en forretning i Aabybro. Det gav et beskedens udbytte - et brillestel. Det var hos Profik Optik i Aabybro tyvene brugte et jagtgevær og fik så meget hul på en butiksrude, at de kunne snuppe brillestellet. Tyvene forsøgte også at komme ind i nabobutikken, en guldsmedeforretning. Men panserglasset gjorde, at haglene ikke kunne trænge igennem. Om morgenen på grundlovsdag forsøgte tyve at skyde sig ind hos guldsmed Lotte Rank i Pandrup. Det vides ikke, om der er sammenhæng mellem skudepisoderne i Pandrup og Aabybro.

Referat:
Nyt voldsomt indbrudsforsøg i Aabybro